اوكف يازمن خل اتحاسب وياك , قصائد عراقي 2014
اوكف يازمن خل اتحاسب وياك
على كل جرح كل حسره
اوكف لحظه اوكف لاتلف ودور
مره وياي اوكف ولو مره
ليش الحزن عايش شرط وياي
ماعنده غيري كادر على الفقره
جم مره احذرك ياحزن بهاي
جم مره انبهك ماخذت عبره
الدنيا ماتنصف للكلبه مكسور
تنطي للمرتاح والنه تتبره
اوكف صديقي خل اكشف المستور
كافي ما اسكت روحي منكسره
راح احجي عن ظلمك وياي
عن خاطري المكسور وجرحي الشكبره
تذكر ياصديقي جنه انا وياك
من كتلي اخويه وبصمت بالعشره
نص كلبي الك وانت ماضحيت
نطيتك قلبي بأيدك وانت اطشره
ما اعتب عالزمن الزمن خوان
اعتب عالكلب الما أخذ حذره
كتله لاتامن زمن ضاع الوفى بي
بس ماطاع الحجي يستاهل اليجره
جوزت الكلب مره وجويته بالنار
خاطر مايحن ابد للباع للعشره
وداعتك صديقي تتلاكه الوجوه
واذكرك بالحجي وياي تذكره
تذكر جنت تتعنى حد البيت
تسأل على احوالي بصيف وبحره
تذكر جنت تبجي بغيابي هموم
وك تغيم الكوت والنجف والبصره
ماتذكر ابد اعرف فرمتتها الروح
تكسر رام كلبك وللبحر شمره
طيب طول عمري وفي وياك
واعرف ترجع لكلبي بيوم وادوره